Stelpurnar í Meistaraflokki kvenna í körfuboltanum þurfa allan þann stuðning sem völ er á á morgun þegar þær mæta Haukum í Síkinu kl. 14:00 . Lið Hauka , er eins og staðan er í dag , í 5. sæti í Dominos-deildinni og verður því gaman að sjá hvar stelpurnar okkar standa í þessum leik en þær eru á toppi 1. deildarinnar með 11 leikna leiki og 16 stig . Þær eru allar sem ein búnar að standa sig einstaklega vel í vetur undir stjórn Árna Eggerts og hvetjum við alla til að mæta og styðja stelpurnar til sigurs . Á meðan á leiknum stendur verður boðið upp á vöffluhlaðborð þar sem fólk getur borðað á sig gat af vöfflum og borgar aðeins 1000 kr. á mann fyrir . Feykir hafði samband við Árna Eggert , þjálfara Tindastóls , og spurði hann út í leikinn . Hvernig leggst leikurinn við Hauka í þig ? „ Leikurinn við Hauka leggst vel í okkur , við erum spennt að fá að bera okkur saman við eitt besta lið landsins og sjá hvar við stöndum . Haukarnir eru með mjög jafnt lið með mikið af góðum leikmönnum sem verður gaman fyrir okkur að fá að kljást við . Þær voru að fá til sín nýjan erlendan leikmann sem hefur byrjað vel í fyrstu leikjunum , svo eru þarna þrjár sem voru að spila í síðasta landsliðsverkefni fyrir Íslands hönd . Við erum spennt , því stærra sem verkefnið er því betur höfum við vanalega spilað . Hvet því alla til að mæta á laugardaginn og hjálpa okkur að gera ennþá betur . “ Hvernig er staðan á mannskapnum fyrir leikinn ? „ Fyrirliðinn okkar hún Rakel Rós er ennþá frá vegna meiðsla en annars eru allar aðrar tilbúnar í leikinn . “ Ertu sáttur við gengi Tindastóls í 1. deildinni í vetur ? „ Sem stendur erum við efst í deildinni , búin að gera betur en í fyrra og deildin ekki hálfnuð . Það er erfitt að vera ósáttur við það en það er ærið verkefni framundan að halda okkar stöðu . Ég er samt ánægðastur með hvað liðið hefur tekið mínum hugmyndum og aðferðum vel og hvað við erum byrjuð að vaxa vel saman . Ég er að sjá miklar framfarir hjá bæði einstaklingum og liðinu . Það gleður mig meira en árangur á stöðutöflunni því það þýðir að við erum að leggja okkur fram í því sem við tökum okkur fyrir hendur . Það endurspeglast síðan í stöðu okkar í deildinni . Við leggjum okkur fram við að vera duglegust , “ segir Árni Eggert að lokum . Stuðningsmenn Tindastóls eru hvattir til að fjölmenna á báða leikina og styðja lið Tindastóls alla leið ! Hún er af árgangi 2005 og því aðeins 14 ára gömul . Leikstjórar eru þau Íris Olga Lúðvíksdóttir og Trostan Agnarsson . Sýningin hefur það að markmiði að efla tengsl á milli fyrirtækja á höfuðborgarsvæðinu og fyrirtækja allra landshluta auk þess að kynna vel nýjungar á svæðunum og auka sölumöguleika . Í jarðaskrá Reynistaðaklausturs árið 1446 ( Dipl . Ég endaði á einhverri erlendri bökunarsíðu og lét Google þýða fyrir mig yfir á íslensku og viti menn .... kakan varð bara þokkalega góð hjá mér og heitir hún Kókoskladdakaka .